Ինչու՞ է մարդը սպանում մարդուն և բնաշխարհի մաս կազմող կենդանի արարածներին: Ինչու՞ է ոչնչացնում անտառը ծառը, թուփը: Ինչու՞ է պայթեցնում սարը, թունավորում ծովը, ցամաքեցնում լիճը, փոխում գետերի հունը: Ինչու՞ է խոցում առյուծին, վագրին, հովազին, կրակում երկնքում ճախրող արծվի, աղավնու վրա: Հրացանի փողի ճայթոցով ինչու՞ է կոտրում չվող թռչունների եռանկյուն սլաքը: Ինչու՞ է վտանգում երկրագունդը, որտեղ ինքն ու իր ժառանգներն են ապրում: Ինչու՞ է մարդկության մի մասը իր ստեղծագործություններով գեղեցկացնում աշխարհը, մյուս մասը՝ քանդում, անհետ կորցնում այն: Ո՞ր հատվածն է գերակշռողը: Եւ ո՞րն է հաղթողը: Ո՞վ է, ի վերջո մոլորակի կարևոր բնակիչը: